laion/Wikipedia-Exotic huggingface dataset:
איפה גר החבר שלי (סרט)

איפה גר החבר שלי? (בפרסית: خانه دوست کجاست؟) הוא סרט דרמה איראני משנת 1987 שביים וכתב עבאס קיארוסטמי. שם הסרט נגזר משיר של המשורר האיראני סוהראב ספהרי (אנ'). הסרט נחשב לראשון מתוך טרילוגיית קוקר של קיארוסטמי, טרילוגיה המתרחשת כולה בכפר קוקר שבאיראן. הסרט מציג מסע מתמשך של תלמיד הרוצה להחזיר לחברו מספסל הלימודים את המחברת שלו, אותה לקח בטעות - אם לא יחזירה, התלמיד נטול המחברת יושעה מבית הספר. הסרט נתפס כמטאפורה עבור תחושת החובה האזרחית והנאמנות אצל בני האדם. הסרט נכלל ברשימת 50 הסרטים שצריך לראות לפני גיל 14 של מכון הסרטים הבריטי. אחמד ומוחמד הם שני חברים לספסל הלימודים בכיתה ג' בכפר קוקר שבאיראן. יום אחד, אחמד חוזר לביתו מבית הספר ומגלה שהכניס בטעות לתיקו את המחברת של מוחמד. אחמד יודע שללא המחברת חברו לא יוכל לעשות שיעורי בית ובכך יסכן אותו בהשעיה מבית הספר. בשל כך, אחמד יוצא למסע שבו הוא מחפש את מוחמד בניסיון להחזיר לו את המחברת. העלילה של הסרט סובבת סביב כל המאמץ המתסכל והדרך המייסרת שעובר אחמד כדי למצוא את מוחמד, היא מציגה את חוסר הרגישות ואת הבדלי תפיסות העולם בין מבוגרים לבין ילדים. אחמד אינו מוצא את ביתו של מוחמד ואינו מצליח להחזיר לו את המחברת, כשהוא חוזר לביתו מיואש ועייף השעה כבר מאוד מאוחרת, עם זאת, הוא בוחר להכין למוחמד את השיעורים. ביום למחרת, כאשר המורה בודק את המחברות והשיעורים שנתן הוא נותן להם ציון מצוין. 1987 - מדליית זהב בפסטיבל הסרטים פג'ר(אנ') בקטגוריית הבימוי 1989 - מקום שלישי בפסטיבל לוקרנו היכן הוא ביתו של החבר? הוא סרטו הראשון של קיארוסטמי שזכה לתשומת לב בין-לאומית. מבקר הקולנוע ג'ונתן רוזנבאום כינה את קיארוסטמי כבמאי החי הטוב ביותר וכינה את הסרט (ביחד עם שאר הסרטים בטרילוגיית קוקר - מעבר לעצי הזית ו-Life And Nothing More) כ"מדיטציות מתמשכות במקום קבוע והדרך בה אנשים רגילים חיים בו... ... פואמות קומיות-קוסמיות על התמודדות עם אסונות אישיים ולא אישיים כאחד הם [הסרטים] על יצירה של תגליות והוקרה על העולם--כולל דברים שאנחנו לא יכולים להבין". הבמאי ורנר הרצוג קורא לתלמידיו לצפות בסרט כחלק מתהליך הלמידה.[דרוש מקור] "איפה גר החבר שלי", במסד הנתונים הקולנועיים IMDb (באנגלית) "איפה גר החבר שלי", באתר AllMovie (באנגלית) "איפה גר החבר שלי", באתר Rotten Tomatoes (באנגלית) "איפה גר החבר שלי", במסד הנתונים הקולנועיים KinoPoisk (ברוסית) Mike Lorefice (2006). "Where Is the Friend's Home, Iran - 1987". metalasylum.com. אורכב מ-המקור ב-2018-11-29. נבדק ב-2007-02-27. "Where is My Friend's House? (1987)". Turner Classic Movies. נבדק ב-1 במרץ 2015. {{cite web}}: (עזרה) רשימת הסרטים באתר ה-BBC. Rosenbaum, Jonathan. "Where Is My Friend's House?". Chicago Reader. נבדק ב-23 בפברואר 2015. {{cite news}}: (עזרה)
עופר יעקובי

עופר יעקובי (נולד ב-12 בינואר 1961) הוא כדורסלן עבר ישראלי אשר שיחק 11 עונות בליגת הכדורסל הבכירה בישראל וכן בנבחרת ישראל. אף על פי שהחל לשחק כדורסל בגיל מאוחר יחסית, השתלב יעקובי במהרה בקבוצת הפועל גן שמואל, בה שיחק בסוף שנות ה-70 ותחילת שנות ה-80. כמו כן שיחק יעקובי בהפועל חולון, הפועל תל אביב, בית"ר תל אביב והפועל גבת. הוא סיים את הקריירה במכבי פתח תקווה בליגה השנייה. כשחקן נבחרת ישראל השתתף באליפויות אירופה בכדורסל ב-1983 ו-1985 ובאליפות העולם ב-1986. יעקובי גדל בקריית שמונה ובנעוריו עבר ללמוד בפנימייה צבאית בחיפה. הוא החל לעסוק בכדורסל בגיל 16. מאמן נבחרת הנוער באותה תקופה, אריה מליניאק, התרשם מכישוריו, ועודד אותו להתמקד בכדורסל. בהמלצתו של מליניאק, עזב יעקובי את הפנימיה והצטרף להפועל גן שמואל, שם שיחק בשנים 1978–1982. בעונתו הראשונה בקבוצה, מיעט לשחק, אך עם הזמן גילה שיפור ביכולתו, ובעונתו הרביעית בגן שמואל העמיד ממוצע של 15 נקודות למשחק. במקביל שיחק יעקובי בנבחרת הנוער, שם שיתף פעולה, בין השאר, עם דורון ג'מצ'י וארז חזן, והיה שותף לזכייתה של נבחרת הנוער במקום השביעי באליפות אירופה ב-1980, שנערכה ביוגוסלביה. ב-1982 עבר יעקובי להפועל חולון, שם חזר לשתף פעולה עם מאמנו אריה מליניאק. אוהדי הקבוצה העריכו את סגנון משחקו האגרסיבי והלוחמני והוא התאקלם בקבוצה היטב מבחינה חברתית ומקצועית. בעונתו השלישית בחולון, עונת 1984/5, הודרכה הקבוצה על ידי אייוואן דאנקן ויעקובי קלע כ-18 נקודות בממוצע למשחק. בעונת 1985/6 עבר יעקובי להפועל תל אביב שם העמיד ממוצע של כ-13 נקודות למשחק. עם זאת, הוא לא הצליח להשתלב היטב בקבוצה, בעיקר בשל יחסים עכורים עם המאמן פיני גרשון (שהוחלף במהלך העונה על ידי יעקב אדלר) וארל ויליאמס. יעקובי שב לחולון לעונה נוספת, אז קלע כ-9 נקודות בממוצע למשחק. בעונת 1987/8 שיחק יעקובי בבית"ר תל אביב וקלע כ-12 נקודות בממוצע למשחק. בעונת 1988/89 שיחק בהפועל גבת, שם חווה את עונתו הטובה ביותר מבחינה סטטיסטית כאשר קלע כ-20 נקודות למשחק, אך גבת נשרה לליגה הארצית בתום העונה. יעקובי עבר למכבי פתח-תקווה בליגה הארצית, שם שיחק שתי עונות עד לפרישתו. בנבחרת ישראל רשם יעקובי 43 הופעות. הוא היה בסגל הנבחרת באליפות אירופה ב-1983 שנערכה בצרפת; באליפות אירופה בכדורסל ב-1985 שנערכה בגרמניה, קלע כ-8 נקודות בממוצע למשחק; והשתתף גם באליפות העולם ב-1986 שנערכה בספרד וקלע כ-3 נקודות בממוצע למשחק. בשנת 1986 נישא יעקובי לפזית כהן, שנבחרה לנערת החן של ישראל ב-1985. הם התגרשו לאחר 10 שנים מבלי שהביאו ילדים לעולם. לאחר פרישתו מכדורסל ניהל יעקובי בית קפה. בשנים האחרונות מתגורר בלאס וגאס כשהוא עוסק בנדל"ן ובעל עסק פרסום בעיר.. פרופיל, באתר פיב"א דף השחקן באתר מנהלת הליגה כרטיס שחקן, אתר פיב"א אבי מורגנשטרן, מי בכלל חשב על כדורסל, מעריב, 4 בספטמבר 1986 ערן סלע, ליעקובי "נגמר מכדורסל". יפרוש בסוף העונה, מעריב, 29 בינואר 1991 דף השחקן בארכיון פיב"א יעקב בר-און, ‏"אני ההוכחה שהעולם לא שייך רק לצעירים": מלכת היופי ממשיכה לדגמן בגיל 50, באתר מעריב אונליין, 12 ביוני 2017
Fame

בעברית "תהילה" האם התכוונתם ל... Fame - שיר של איירין קארה Fame - פסקול הסרט פלאשדאנס Fame - אלבום האולפן השני של הזמרת גרייס ג'ונס F.A.M.E. - אלבום האולפן השלישי של הזמר הקולומביאני ספרדי מאלומה The Fame - אלבום הבכורה של זמרת הפופ והפזמונאית האמריקאית ליידי גאגא אולפני FAME - אולפני הקלטות בעיירה מאסל שולס, אלבמה תהילה (סרט, 1980) – סרט מוזיקלי משנת 1980 תהילה (סרט, 2009) – גרסה מחודשת לסרט תהילה (סדרת טלוויזיה) – סדרה מוזיקלית פופולרית משנות ה-80 שהתבססה על הסרט
גז'גוז' רסיאק

גרגור רסיאק (בפולנית: Grzegorz Rasiak; נולד ב-12 בינואר 1979 בשצ'צ'ין) הוא כדורגלן עבר פולני ששיחק בעמדת החלוץ. ב-31 באוגוסט 2005 חתם רסיאק בקבוצת טוטנהאם לאחר שזו שילמה עבורו 2 מיליון פאונד לקבוצת דרבי קאונטי. בדרבי הוא הצליח מאוד כאשר כבש 17 שערים בעונה, והוביל את קבוצתו להעפיל לפלייאוף. המאמן הקודם שלו בדרבי, ג'ורג' בארלי, כיום בסהות'המפטון, החתים אותו מחדש בקבוצה לאחר שהשאילו מטוטנהאם ב-8 בפברואר 2006, בחוזה שקבע שהשחקן יושאל למועדון לתקופה של שלושה חודשים, אבל מאוחר יותר הוחלט להחתימו סופית בסהות'המפטון, בעסקה שקבעה שבקיץ 2006, השחקן יצטרף לקבוצה סופית תמורת סכום של 2 מיליון פאונד. כאשר הגיע לטוטנהאם, אמר עליו המאמן, מרטין יול, "רסיאק הוא שחקן מטרה גבוה, עובד קשה, שחקן הוגן עם יכולת כיבוש טובה". עם גובהו הרב, היה אמור לחפות על שחקן המטרה מידו, וכאשר זה שיחק עבור נבחרתו בגביע אפריקה לאומות, רסיאק קיבל את מקומו. רסיאק שיחק 37 משחקים עבור נבחרת פולין בכדורגל, כבש 8 שערים, והיה שותף להצלחת הנבחרת להעפיל למונדיאל 2006 בגרמניה. מדיה וקבצים בנושא גז'גוז' רסיאק בוויקישיתוף גז'גוז' רסיאק, באתר Transfermarkt גז'גוז' רסיאק, באתר BDFutbol גז'גוז' רסיאק, באתר WorldFootball.net גז'גוז' רסיאק, באתר National Football Teams גז'גוז' רסיאק, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
Poison

Poison היא מילה באנגלית שפירושה "רעל". האם התכוונתם ל... Poison (שיר של ריטה אורה) – שיר של הזמרת ריטה אורה. Poison (שיר של ניקול שרזינגר) – שיר של הזמרת ניקול שרזינגר. Poison (שיר של ביונסה) – שיר של הזמרת ביונסה. Poison (שיר של אליס קופר) – שיר של הזמר אליס קופר. Poison (סרט) – סרט אמריקאי משנת 1991 Poison (להקה) – להקה אמריקאית
גביע המדינה בכדורסל 1994/1995

גביע המדינה בכדורסל לעונת 1994/1995 היא התחרות ה-35 מאז היווסדו של המפעל. בני הרצליה זכתה בגביע המדינה הראשון בתולדותיה, לאחר ניצחון בגמר על הפועל חולון. בני הרצליה, תחת המאמן אפי בירנבוים, זכתה בגביע המדינה הראשון בתולדותיה. בסיום המשחק, שלטון ג'ונס מחולון ומיקי הרמן מהרצליה החליפו מהלומות, בהמשך השליכו האוהדים חפצים ומושבים לפרקט. נשיא המדינה עזר ויצמן איים לעזוב, הבעלים/ספונסר של חולון נחום מנבר לקח את המיקרופון ואמר לאוהדים שאם לא יחדלו יעזוב את הקבוצה. אלישע שוחט, ספר הכדורסל הישראלי, עמודים 353-354 הבלגאן בסיום גמר גביע המדינה בכדורסל 1995, הפועל חולון - בני הרצליה, ערוץ היוטיוב - oren211180 חצי גמר גביע המדינה 1995, בני הרצליה - מכבי תל אביב 93:107, ערוץ היוטיוב של מכבי תל אביב ערן גולן, 70 שנות עצמאות: 23 שנים לתואר היחיד של בני הרצליה (אורכב 04.02.2019 בארכיון Wayback Machine), mynet הרצליה, 18 באפריל 2018 זאב גולדשמיט ושרון יונתן, הפעם הראשונה שלהן, Local הרצליה, 13 בספטמבר 2018 המידע באדיבות אלישע שוחט, ספר הכדורסל הישראלי
יונית נעמן

יונית נעמן (נולדה ב-13 במרץ 1975) היא משוררת, חוקרת ספרות ועורכת ישראלית. נולדה ביהוד לדליה ואהליאב (אהלי) נעמן. למדה בתיכון מקיף יהוד. בוגרת תואר ראשון מהחוג לתורת הספרות הכללית באוניברסיטת תל אביב. בעלת תואר שני מאוניברסיטת קיימברידג' באנגליה במחלקה למדעי הדתות (מ-2008), וכיום היא דוקטורנטית לספרות עברית באוניברסיטת בן-גוריון. עורכת שותפה של אתר “העוקץ” ועורכת ספרות בסדרת “מכתוב” בהוצאת חרגול ובחסות מכון ון ליר. מלמדת שירה במכללת ספיר ומנחה סדנאות דיאלוג של יהודים וערבים, חברת הוועד המנהל בעמותת "זזים - קהילה פועלת", המחנכת לאזרחות פעילה. כלת פרס ראש הממשלה על שם לוי אשכול לשנת תש"פ. נעמן מתגוררת בשכונת יד אליהו בתל אביב ואם לשניים בהורות משותפת. כשירדנו מהעצים, הוצאת הקיבוץ המאוחד, 2015. (עורכת: ד"ר תמי ישראלי) אם לב נופל, הוצאת לוקוס, 2018. (עורכת: ד"ר תמי ישראלי) קריאת הינשוף, סהר עדס, הוצאת פרדס, 2023. קשת של דעות : סדר יום מזרחי לחברה בישראל (ירושלים : ספרי נובמבר, תשס"ז 2007), עם יוסי יונה ודוד מחלב. שלמה סבירסקי, לקראת פירמידת שכר חדשה (תל אביב : העוקץ, 2011), עם תמי ריקליס. גרנטה: מגזין לספרות חדשה, גיליון 7: כסף, עורכת אורחת בשיתוף ארנה קזין. הכיוון מזרח, גיליון 30. מדיה וקבצים בנושא יונית נעמן בוויקישיתוף יונית נעמן, ב"לקסיקון הספרות העברית החדשה" טוריה של יונית נעמן, באתר "העוקץ" "אני עומדת במעגל ומביטה סביבי", מתוך "כשירדנו מהעצים" ב-כאן שיר שירים של יונית נעמן, מתוך Granta ישראל "זה ידוע שתימניות חמות במיטה: על הקשר בין צפיפות הפיגמנט לשם התואר פרחה" - מסה בתיאוריה וביקורת, גיליון 28, 2006 יונית נעמן, מה שהכרה יכולה להפוך, באתר "מכונת קריאה", מתוך נגה, גיליון 43, אביב 2005 יונית נעמן, שיר: לג.ג. נידֶרֶגֶר בזייסשטראסה 7, לובק, גרמניה, שלום, באתר הארץ, 19 ביולי 2021 יונית נעמן, שיר: מפגשים אקראיים עם גזענים בני־זמננו — רשימה חלקית, באתר הארץ, 18 בינואר 2022 יונית נעמן, שיר: לקרימוזה, באתר הארץ, 29 ביוני 2022 יונית נעמן, שיר | אִישׁ אֶחָד עוֹמֵד מוּל הַמּוֹנָה לִיזָה, באתר הארץ, 29 ביוני 2022 על ספרה "אם לב נופל" אלעד בר־נוי //, ראיתי משוררת אוכלת פלאפל, באתר "ידיעות אחרונות", 19 במרץ 2018 חמוטל גורי, משוררת מתבוננת, בבלוג "סיפורים לשינוי חברתי", 26 ביוני 2018 שוֹעִי רז, צריך לשרוף הכל ולהתחיל מחדש, בבלוג "פֶּרֶא אדם חוֹשב", 21 ביולי 2018 רן יגיל, "אם לב נופל": לאן נעלמו הרעננות והחוצפה של המשוררת יונית נעמן?, באתר הארץ, 4 בפברואר 2019 אינס אליאס, הפתרון היחיד לקיפוח הוא שילוב ידיים מזרחי-ערבי, באתר הארץ, 2 באפריל 2018 על ספרה "כשירדנו מהעצים" רוויטל מדר, המשוררת יונית נעמן דורשת הכרה שוויונית בכל אחד מהייצוגים האלה, באתר הארץ, 15 בינואר 2015 (פורסם במקור במוסף גלריה של העיתון הארץ, 16 בינואר 2015) זהר אלמקייס, האישה שפחדה להיות יותר מדי: שיחה עם המשוררת יונית נעמן, באתר הארץ, 12 בפברואר 2015 אפי זיו, "כשירדנו מהעצים": שירת המחאה של יונית נעמן, באתר הארץ, 7 בספטמבר 2015 (פורסם במקור במוסף ספרים של העיתון הארץ, 4 בספטמבר 2015, עמ' 14) ורד זינגר, "כשירדנו מהעצים" – בזכות השורשים והצמרות, באתר "יקום תרבות", 13 בדצמבר 2015 יונית נעמן, במסד הנתונים הקולנועיים IMDb (באנגלית) יונית נעמן, דף שער בספרייה הלאומית יונית נעמן, בלקסיקון הספרות העברית החדשה רן שפירא, הספרים החדשים של יעל ארד, דליה רביקוביץ, יונית נעמן ויהודה אטלס, באתר הארץ, 27 במאי 2018 אריה קיזל, ספרים על זהות מזרחית שכדאי לכם לקרוא, באתר הארץ, 2 ביוני 2015 זהרה רון, ‏בואו נדבר על כסף, באתר גלובס, 8 בפברואר 2018
צומת סגולה

צומת סגולה הוא צומת מרכזי בצפון-מזרח פתח תקווה בסמוך למחלף ירקון. הצומת מקשר את אזור התעשייה סגולה עם אזור שכונות המגורים. הצומת מחבר בין כביש 40 ו-481 ומקשר בין הרחובות בן-ציון גליס, שהוא הרחוב הראשי באזור התעשייה, רחוב הירקונים, שסימונו בצומת מתחלף מכביש 40 לכיוון צפון לכביש 481 לכיוון דרום, ורחוב הנח"ל, שסימונו מהצומת לכיוון דרום הוא כביש 40. הצומת נקרא על שם אזור התעשייה סגולה הסמוך לו. מרחוב ציון בן גליס יש גישה לבית העלמין סגולה. תחנת הרכבת פתח תקווה - סגולה - תחנת רכבת בסמוך לצומת מדיה וקבצים בנושא צומת סגולה בוויקישיתוף ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
תזמורת המלחינים האמריקאים

תזמורת המלחינים האמריקאים (באנגלית: American Composers Orchestra, ACO) היא תזמורת אמריקאית, שבסיסה המנהלי הוא בניו יורק והיא מתמחה בנגינת מוזיקה אמריקאית עכשווית. התזמורת מופיעה באולמות קונצרטים שונים בניו יורק, בהם: זאנקל הול בקרנגי הול מרכז דימנה בית ספר מאנס למוזיקה גן החורף בברוקפילד פלייס תיאטרון מילר באוניברסיטת קולומביה התזמורת שמה לה למטרה לקדם מוזיקה מאת מלחינים אמריקאים, והיא היחידה בסוגה בעולם. עד כה, ביצעה התזמורת מוזיקה מאת יותר מ-500 מלחינים אמריקאים, כולל יותר מ-100 ביצועי בכורה עולמיים והזמנות חדשות. בשנות ה-90' של המאה ה-20 הוסיפה ACO יוזמות חדשות, כגון Underwood New Music Readings, שתכליתה לאפשר למלחינים צעירים לשמוע את יצירותיהם מנוגנות בחזרות ומוקלטות, ופסטיבל "קולות האמריקות", המתמקד במוזיקה לטינו-אמריקאית. רוברט ביזר היה מלחין הבית של ה-ACO מ-1988 עד 1993, אז היה ליועץ אמנותי עד 2001 ומאז למנהל אמנותי. ביזר נושא בתואר מנהל אמנותי של כבוד לתזמורת המלחינים האמריקאית. דרק בָּרְמָה היה מלחין הבית של התזמורת מ-2006 עד 2009, וכיום הוא מנהלה האמנותי. פאול לוסטיג דונקל, דניס ראסל דייוויס, פרנסיס ת'ורן וניקולאס רוסאקיס ייסדו בצוותא את תזמורת המלחינים האמריקאית בשנת 1975. הופעתה הראשונה הייתה ב-7 בפברואר 1977 באליס טרולי הול במרכז לינקולן. דייוויס כיהן כמנהל מוזיקלי מייסד של התזמורת משנת 1977 עד 2002. ועכשיו הוא מנצח כבוד של תזמורת המלחינים האמריקאית. בנובמבר 2000 הודיעה התזמורת על מינוי סטיבן סלואן למנהל המוזיקלי החדש, החל בעונת 2003-2002. המינוי היה יוצא דופן בכך, שסלואן לא ניצח על התזמורת לפני מינויו. הופעתו הראשונה של סלואן כמנצח התזמורת הייתה במרץ 2002, וכהונתו בתזמורת החלה בנובמבר 2002. הוא כיהן במשרה זו עד סוף 2006. ב-2010 התמנה ג'ורג' מנאהאן למנהל מוזיקלי של תזמורת המלחינים האמריקאים. התזמורת קיבלה מספר רב של אותות כבוד מן האקדמיה האמריקנית לאמנויות ולספרות, BMI ו-ASCAP, על היצירות שנקבעו בתוכניותיה. כמו כן קיבלה ACO את פרס החניכה של METLife על "מצוינות בשילוב קהל", והכרזה ממועצת העיר ניו יורק. הקלטות התזמורת יצאו ב-ARGO, CRI, פוינט, פניקס USA, מיוזיק מאסטרס, נונסאץ', צאדיק וניו וורלד רקורדס. דניס ראסל דייוויס (1997 - 2002) סטיבן סלואן (2002 - 2006) ג'ורג' מנאהאן (2010 - ממשיך) אתר האינטרנט הרשמי של תזמורת המלחינים האמריקאים (באנגלית) תזמורת המלחינים האמריקאים, ברשת החברתית פייסבוק תזמורת המלחינים האמריקאים, ברשת החברתית אקס (טוויטר) תזמורת המלחינים האמריקאים, ברשת החברתית אינסטגרם תזמורת המלחינים האמריקאים, באתר סאונדקלאוד (באנגלית) תזמורת המלחינים האמריקאים, באתר MusicBrainz (באנגלית) תזמורת המלחינים האמריקאים, באתר Discogs (באנגלית) תזמורת המלחינים האמריקאים, באתר Songkick (באנגלית) תזמורת המלחינים האמריקאים, באתר בילבורד (באנגלית) Art of the States: American Composers Orchestra אלאן קוזין, הניו יורק טיימס "להלחין עתיד מועיל יותר" 25 במאי 2012 אנתוני תומאסיני, סקירת אמנויות/מוזיקה, ניו יורק טיימס: "נאמן לשליחותו, דייוויס פורש מתפקידו בתזמורת" 17 באפריל 2002 אנתוני טומאסיני, ניו יורק טיימס, "תזמורת המלחינים האמריקאים מודיע על מינוי מנהל מוזיקלי 14 בנובמבר 2000 אלאן קוזין, ניו יורק טיימס, "איש חדש למוזיקה חדשה: הופעת בכורה לנוסע בינלאומי" 1 בנובמבר 2002
אדם (פירושונים)

האם התכוונתם ל... ביולוגיה: אדם (סוג) – סוג במשפחת ההומינידים, שם מדעי: Homo אדם או האדם הנבון – בן-אנוש, מין בסוג אדם, שם מדעי: Homo sapiens מקרא אדם (דמות מקראית) – האדם הראשון מהסיפור המקראי אדם וחוה – הגבר והאישה הראשונים מהסיפור המקראי אישים הידועים בכינוי אדם: אדם (זמר) – שם הבמה של הזמר חיים כהן אד"ם הכהן – שם העט של אברהם דב-בער מיכלישוקר, משורר, בלשן עברי ופרשן המקרא, מחלוצי הספרות העברית החדשה, וממנהיגי תנועת ההשכלה בליטא אישים ששם משפחתם אדם: אדולף אדם – מלחין ומבקר מוזיקה צרפתי אודי אדם – מנהל הקריה למחקר גרעיני, אלוף בצה"ל, מפקד פיקוד הצפון במלחמת לבנון השנייה אוטו אדם – היה במאי תיאטרון ובמאי קולנוע יהודי-הונגרי אלברכט אדם – היה צייר בווארי אמיל אדם – היה צייר בווארי בן אדם (שחקן) – שחקן ישראלי ג'רג' אדם (כלכלן) – היה כלכלן, עיתונאי, סופר יהודי-הונגרי ג'רג' אדם (משפטן) – היה עורך דין יהודי-הונגרי ג'רג' אדם (רופא) – היה רופא יהודי-הונגרי גל אדם – זמר ישראלי וילהלם אדם – גנרל בצבא העם הלאומי ומדינאי מזרח גרמני ז'יגמונד אדם – היה מורה ומחנך יהודי-הונגרי ינו אדם – היה מחנך מוזיקה, מלחין ומנצח הונגרי יקותיאל אדם – אלוף בצה"ל, סגן הרמטכ"ל, נהרג במלחמת לבנון הראשונה לאיוש אדם – היה רופא, כירורג יהודי-הונגרי למבר סיז'יסבר אדם – היה פסל צרפתי מעיין אדם – פובליציסטית ומגישת טלוויזיה ורדיו ישראלית סוזן אדם – סופרת ואמנית ישראלית עומר אדם – זמר ישראלי השר מוזיקה מזרחית, נכדו של שמואל אדם פרידה אדם – הייתה חסידת אומות עולם גרמניה פרנסואה גספר אדם – היה פסל צרפתי רונלד פורבס אדם – היה קצין בצבא הבריטי רז אדם – כדורסלן ישראלי שמואל אדם – איש משטרה ישראלי גאוגרפיה: יישובים: אדם (עיר) (דאמיה) – שם נעצר נהר הירדן ואיפשר את מעברם של בני ישראל לארץ כנען (יהושע ג' ט"ז) אדם – כינוי של התנחלות גבע בנימין בני אדם – כינוי של המאחז סנה השוכן בסמוך ליישוב אדם (גבע בנימין) אדם (הולנד) (Edam) – עיר קטנה בהולנד, ידועה בשל גבינת "אדם" המיוצרת בה גשר אדם (ג'סר א דאמיה) – גשר על נהר הירדן מתקן אדם – בסיס חי"ר על-שמו של האלוף יקותיאל אדם מזון: אדם (גבינה) (Edammer) – גבינה הולנדית משפטים: אדם המזיק – אחד מאבות הנזיקין במשפט העברי אדם (מונח משפטי) – הגדרה משפטית לצורך דין מסוים תרבות ואומנות: אדם (מחזה) – מחזה מאת יהושע סובול אדם בסיפורי טולקין אדם – סרט קולנוע ישראלי משנת 1973 ארגונים: אדם - המדרשה לדמוקרטיה ולשלום על-שם אמיל גרינצוויג פירושים אפשריים אחרים: אדֹם - אדום (פירושונים) אֹדם - אודם (פירושונים) אישים ששמם הפרטי הוא אדם
היפרקרניבורים

היפרקרניבורים (באנגלית: Hypercarnivore) הם בעלי חיים שתזונתם מכילה למעלה מ-70% בשר, כשהשאר מורכב מפטריות, פירות, או חלקי צמחים אחרים. היפרקרניבורים משיגים בשר על ידי ציד וטריפת חיות אחרות, אכילת נבלות, או גזילת טרף מטורפים אחרים. לעומתם, מסוקרניבורים (Mesocarnivore) הם בעלי חיים שרק 30%–70% מתזונתם מורכבת מבשר, והיפוקרניבורים (Hypocarnivore) הם בעלי חיים שפחות מ-30% מתזונתם מורכבת מבשר. מסוקרניבורים והיפוקריבורים נחשבים לאוכלי כול שאינם מתמחים בטריפה של חיות אחרות, בעוד שהיפרקרניבורים נחשבים לקרניבורים. טורפים היפרקרניבורים נפוצים במגוון גדול של טורפים והם בעלי לסתות מותאמות לטריפה עם ניבים חזקים קדמיים, חותכות מפותחות וטוחנות קטנות. הם בעלי עיניים המופנות קדימה כדי להעריך מרחקים מדויקים ובעלי טפרים חדים, לעיתים נשלפים. טורפים היפרקרניבורים כוללים הרבה חסרי חוליות כמו עכבישים, עקרבים, גמלי שלמה, סילוניות, כוכבי ים ונבוביים, דגים רבים כמו כרישים, דקריים, סלמוניים, ברקודות, זאבי נהר ומפרשניים, כל הדו-חיים, זוחלים כמו תנינאים, זיקיות, כוחיים, נחשים וצבים נשכניים וכמה עופות כמו עופות דורסים, חנקניים ועופות המתבססים על דגים. מבין היונקים ההיפרקרניבורים הם נדירים יחסית והם התפתחו בסוף הקרטיקון בעוד טורפי-על כמו הטירנוזאורוס שוטטו עד לסוף הקרטיקון. הראשון שביניהם היה הכימולסטיס (Cimolestes) אשר שרד את הכחדת הקרטיקון עד לתקופת הפלאוגן והוא היה בעל ניבים גדולים שהתאימו להריגה. אחריו הטורפים ההיפרקרניבורים הבולטים היו מבני הקבוצה פריה בה היו 2 קבוצות טורפים עיקריות: הקראודונטים וסדרת הטורפים המודרניים לצד המיאקויים. עם זאת הרבה מינים מסדרת הטורפים הם למעשה אוכלי כול, כמו מיני הראקוניים והדוביים. אחרים כמו הכלביים, הצבועיים ובעיקר החתוליים מתבססים על ציד. גם יונקים ימיים שונים כמו הלווייתנאים וטורפי הים הם היפרקרניבורים. המעבר בין תזונה היפוקרניבורית להיפרקרניבורית יכולה לקרות במהירות יחסית, כך הדוב הלבן הוא היפרקרניבור ש-90% מתזונתו מבוססת על בשר, על אף שהוא התפתח לפני 150,000 שנה בלבד מדובים חומים, שרק 10% מתזונתם כוללת בשר. אוכלי בשר אוכלי נבלות אוכל-כול טורף-על
פראנו סלאק

פראנו סלאק (Frano Selak או Frane Selak;‏ 14 ביוני 1929 – 30 בנובמבר 2016) היה אזרח קרואטי שניצל ממוות שבע פעמים וזכה בהגרלת הלוטו. בגלל מאורעות חייו הבלתי רגילים הוא מכונה "האיש בר-המזל ביותר בעולם" וכן "האיש בר-המזל חסר-המזל ביותר בעולם". התקרית הראשונה בה סלק הצליח להינצל ממוות אירעה בינואר 1962. סלק נסע ברכבת ובקטע בה המסילה הייתה מעל נהר קפוא הרכבת ירדה מהפסים וצללה מטה. אדם שהיה באזור משה את סלק מן המים בעוד ש-17 נוסעי הרכבת האחרים מצאו את מותם. סלק סבל מיד שבורה ומהיפותרמיה. בשנת 1963 סלק עלה למטוס בפעם הראשונה והאחרונה בחייו. בשל תקלה שהייתה בדלת המטוס היא נפתחה בזמן הטיסה, המטוס התרסק ו-19 איש מצאו את מותם באסון אך סלק נחת על ערמת חציר. שלוש שנים לאחר מכן, בשנת 1966, אוטובוס בו נסע הידרדר לעבר נהר. ארבעה נוסעים מתו בתקרית אך סלק הצליח לשחות לחוף וחטף רק שריטות וחבלות קלות. בשנת 1970 המנוע של מכוניתו עלה באש בזמן נסיעה, הוא הצליח להימלט לפני שהאש הגיעה למכל הדלק. שלוש שנים לאחר מכן שוב פקדה אותו תקלה במנוע המכונית: שסתום דלק פגום הציף את המנוע ופרץ אש יצא מפתחי האוורור. שיער ראשו של סלק נשרף כליל באירוע אך מלבד זאת הוא לא נפגע פיזית. בשנת 1995 אוטובוס פגע בו בעיר זאגרב אך הוא ספג פגיעות קלות ביותר. בשנת 1996 הצליח להימלט מתאונה חזיתית עם משאית של האו"ם בהר, הוא הסיט את רכבו לעבר מעקה בטיחות שקרס מעוצמת ההתנגשות. הוא לא היה חגור בעת התאונה, נפלט החוצה כאשר דלת הרכב נפתחה, הצליח לאחוז בעץ שהיה בהישג יד וראה את רכבו צולל מטה מגובה 90 מטרים לארץ. הוא מת ב-30 בנובמבר 2016 בגיל 87. ב-12 ביוני 2003, יומיים לפני יום הולדתו ה-73, סלאק זכה ב-800,000 אירו (כ-1,110,000 דולר אמריקאי) במשחק הלוטו. בעת הזכייה היה נשוי בפעם החמישית בחייו. הוא החליט לקנות שני בתים וספינה עם כספי הזכייה. בשנת 2010 הגיע להחלטה להעניק את יתר כספי הזכייה לקרובי משפחה ולחברים ולנהל אורח חיים חסכני. Andrew Hough, ‏Frano Selak: 'world's luckiest man' gives away his lottery fortune, The Telegraph, 14 May 2010 פריין סלק - האיש שניצל מהמוות 7 פעמים מידע על אסונות תעופה בשנת 1963 בעולם פריין סלק - מציאות או מיתוס?
All the Hits Tour

All the Hits Tour הוא סיבוב ההופעות המשותף של מריה קארי וליונל ריצ'י. סיבוב ההופעות החל ב-21 ביולי 2017 והסתיים ב-5 בספטמבר באותה השנה. במקור סיבוב ההופעות היה אמור להתחיל ב-15 במרץ באותה השנה בבולטימור ולכלול 35 יעדים, אך בשל ניתוח בברך שעבר ריצ'י, סיבוב ההופעות נדחה וקוצר. סיבוב ההופעות כולו התקיים בצפון אמריקה ובין היתר בערים כמו אוקלנד, טמפה וטורונטו. סיבוב ההופעות גרף כ-17.5 מיליון דולר ונמכרו 223,665 כרטיסים ב-21 יעדים. "Heat" (אינטרו) "I'm That Chick" "Love Hangover" / "Heartbreaker" (דיווה רמיקס) "Shake It Off" "Touch My Body" "I Know What You Want" "My All" "Always Be My Baby" "Don't Forget About Us" "One Sweet Day" "All I Do" (גרסת כיסוי לשירו של סטיבי וונדר בשיתוף טריי לורנז) "It's Like That" "Vision of Love" "We Belong Together" הדרן "Hero" "Easy" / "My Love" "Running with the Night" "Penny Lover" "Truly" "You Are" "Stuck on You" "Dancing on the Ceiling" "Three Times a Lady" "Sail On" "Fancy Dancer" / "Sweet Love" / "Lady (You Bring Me Up)" "Just to Be Close to You" "Brick House" / "Fire" "Hello" "Say You, Say Me" "We Are the World" הדרן "All Night Long (All Night)" Associated Press, Lionel Richie postpones tour with Mariah Carey scheduled to kick off in Baltimore in March, baltimoresun.com (באנגלית)
מיאקויים

מיאקויים (שם מדעי: Miacoidea) היא על-משפחה נכחדת הקרובה לסדרת הטורפים (כמה חוקרים משייכים אותם לסדרה זו), וכלולים יחד איתם בקבוצה דמויי טורפים שבקבוצת הפריה (שבה גם הקראודונטים הנכחדים). טורפים אלה היו רחוקים מדמויי החתולים ומדמויי הכלבים ולמעשה אין להם קרובים חיים. המיאקויים היו טורפים שדמו מעט לגחן או סמור אשר היו בעלי גולגולת מוארכת מעט ומבנה ניבים ושיניים נוספות שדמו לרוב הטורפים. הם היו טורפים של חיות קטנות יותר כמו זוחלים, עופות ומכרסמים. מבנה הגפיים מרמז שחלקם הותאמו לחיים על העצים אך חלקם חיו על הקרקע. הם נכחדו בסוף האאוקן, אולי כתוצאה מתחרות קשה יותר על מזון או שינויי אקלים. מהמיאקויים התפתחו שאר הטורפים. מדיה וקבצים בנושא מיאקויים בוויקישיתוף
אלן חובצוב

אלן דז'מלוביץ' חובצוב (ברוסית: Алан Джемалович Хубецов; נולד ב-26 ביוני 1993) הוא ג'ודוקא רוסי ממוצא אוסטי. חובצוב מתחרה בקטגוריית המשקל עד 81 ק"ג, אלוף אירופה (2017). במאי 2013, חובצוב זכה במדליה הראשונה שלו בתחרות מהסבב העולמי כאשר זכה במדליית ארד בגראנד סלאם באקו. במאי 2014 הוא זכה במדליית זהב בגראנד סלאם באקו לאחר שניצח בגמר את אושנגי מרגיאני הגיאורגי. באליפות אירופה 2017 שנערכה בוורשה, חובצוב זכה במדליית הזהב לאחר שניצח בגמר את דומיניק רסל הגרמני באיפון. בדצמבר אותה שנה הוא זכה במדליית ארד בטורניר המאסטרס היוקרתי שנערך בסנט פטרבורג לאחר שניצח את סעיד מולאי האיראני בקרב על המדליה. באולימפיאדת טוקיו 2020, סיים חובצוב במקום השביעי. לאחר שני ניצחונות בקרבות הראשונים, הוא הפסיד בשלב רבע הגמר למתיאס קאס הבלגי ונשר לקרבות בית הניחומים שם הפסיד לדומיניק רסל הגרמני והודח. אלן חובצוב, באתר olympedia.org אלן חובצוב, באתר איגוד הג'ודו העולמי אלן חובצוב, באתר JudoInside.com מידע על הג'ודוקא באתר JudoInside.